DISSERTATIO  MEDICA 


INAUGURA  LIS 


DE  FEBRE  FLAVA. 


AUCTORE  ROBERTO  FINLAYSON. 


HISTORIA  MORBI 


Post  Signa  quae  febres  invadentes  plerum- 
que  praegrediuntur,  omnia  nempe  debili¬ 
tatis  symptomata,  ut  leves  frigoris  sensus, 
vertiginem,  deliquium  animi,  nauseam  aeque 
levem,  anorexiam,  horrorem,  &c.  nunc  pau- 
latim  et  lenius,  nunc  tamen  subito  et  vehe¬ 
mentius,  Febris  Flava  adoritur.  His  signis 
haud  paulo  post  accedunt,  pulsus  ingens  ar¬ 
teriarum,  calor  magnus,  urens,  ventriculum 
imprimis  infestans,  ad  gradum  centesimum 
et  amplius  Fahrenheitiani  saepissime  ascen¬ 
dens  :  Arteriae  Carotides  et  Temporales 
insigniter  micant,  dolore  capitis,  tempora 
veluti  percutiente,  paulatim  augescente,  vul- 

tus  et  oculi  lucis  intolerantes,  sanguine  tur¬ 
gidi,  et  rubore  suffusi,  sensu  ardoris,  affi¬ 
ciuntur.  De  sensu  angustiae  et  anxietatis 
circa  praecordia  aeger  simul  conqueritur, 
et  surae,  lumbi,  totumque  corpus,  dolore 
molestissimo  laborant;  arteria  ad  carpum, 
plena,  dura  et  valida  est  tactu,  et  inter¬ 
dum  adeo  est  frequens,  ut  centies  et  trige- 
sies,  vel  saepius,  minuto  horae,  ut  fertur, 
micet;  nonnunquam  tamen  oppressa  et  ab¬ 
normis  observatur  ;  cutis,  fauces,  et  lingua 
aridae  sunt,  haec  quoque  pellicula  alba  te¬ 
gitur,  et  aliquando  flavescit.  Spiritus  eo¬ 
dem  tempore  difficillime  trahitur  et  emitti¬ 
tur.  Omnes  fere  secretiones  et  excretiones 
repressae  sunt,  sitis  vehemens,  vix  potu  ex¬ 
plenda,  aegrum  perpetuo  cruciat.  Praeter 
haec  quoque  adsunt  nausea  et  vomitus  ve¬ 
hemens,  qui  saepe  per  totum  morbi  decuit 
sum  infelicem  adeo  infestat,  ut  ventriculus 
ingesta  extemplo  rejicit. 

Materia  rejecta  varias  species  exhibet: 
nunc  tantum  liquida,  nunc  fel  ipsum  purum 
sive  flavum,  sive  viride  evomitur.  Alvus 
plerumque  est  astricta  et  medicamentis  a- 
cerrimis  vix  et  ne  vix  quidem  solvitur. 

Diarrhoea  raro  adest,  urina  est  rubra  et 
parcius  solito  redditur.  Aeger  qui  saepe  de¬ 
lirio  laborat,  in  somnum  tantum  subrepit, 
et  inquietudine  continuo  conflictatur.  Sic 
per  horas  duodecim,  octodecim,  viginti  qua- 
tuor  vel  triginta  sex,  symptomata  supra  me¬ 
morata  plerumque  augescunt,  cum  muta¬ 
tio  subito  oritur,  et  tanta  ^remissio  fit  febris 
ut  morbum  fugatum  esse,  non  solum  aegri, 
sed  etiam  adstantes  nonnunquam  credere  in¬ 
ducuntur.  Huic  remissioni  tamen,  imprimis 
si  inter  febris  vehementis  decursum,  cere¬ 
brum  aut  ventriculus  inflammatione  correp¬ 
tus  sit,  qua  facta,  induciae  breves  erunt  et 
valde  imperfectae,  parum  fidendum  est. 
Pulsus  ad  statum  naturalem,  hanc  remis¬ 
sionem  versus,  haud  raro  manifeste  reverti¬ 
tur  ;  cutis  frigida  et  humida  fit ;  mens  si 
modo  antea  commota  et  rerum  imaginibus 
confusa,  clara  et  distincta  evadit.  Aliquan¬ 
do  tamen  aegro  stupor  perstat,  quod  omen 
infaustum  habetur.  Quin  et  alterum  sig¬ 
num  infaustum  adoritur,  nimirum  nisus  ad 
vomitum  perpetuus,  imprimis  ventriculo,  vel 
cibo,  vel  potu  sumpto,  pressura  illata,  quippe 

quod  hoc  organum  insigniter  laborare  os¬ 
tendit. 

Post  aliquod  spatium  temporis  elapsum, 
periodo  remittenti  alius  accedit,  qui  pro  novo 
paroxysmo  habeatur,  si  vires  vitales  antea 
fractae,  et  motu  febrili,  ut  prius  violente, 
cieri  nequeant,  pulsus  languidus,  mollis,  et 
tardus  est,  et  calor  corporis,  nunc  vel  prae¬ 
ter  naturam  imminutus,  saepe  observatur. 
Dolor  vero  et  calor  ventriculi  et  vomitus 
multo  graviores  fiunt.  Inter  evomendum, 
sanguis  cum  aliis  rebus  mixtus  ore  ejicitur, 
qui  pro  materia  plane  nigra  cito  mutatur. 
Oculi  nunc  flavescunt,  facies,  tempora,  cer¬ 
vices,  et  tota  superficies  corporis  eodem  co¬ 
lore  paulatim  afficiuntur.  Sudor  glutinosus, 
et  minime  reficiens,  cutem  interdum  obdu¬ 
cit.  Illos  tamen,  quorum  ventriculus  veh 
intestina  inflammatione  graviore  implicita 
videntur,  leviore  delirio  correptos  esse,  et 
satis  compotes,  ut  adstantes  agnoscerent,  et 
responsa  idonea  ad  quaestiones  redderent, 
scire  oportet :  quamvis  animus  ex  causa 
fere  levissima  aliquando  deficiat,  praecipue 
aegro  in  lecto  assurgere  conante,  species  co¬ 
matis  haud  raro  simul  visa.  Contra  vero, 

I  morbo  in  cerebrum  acrius  saeviente,  nausea 
:  et  vomitus  niger  saepe  invadunt,  singultus 
!  et  suspiria  aeger  perpetuo  edit,  stragula  jac¬ 
tat  et  ipse  sensim  ad  imum  lecti  delabitur. 
Musculi  aliquando  tremoribus  aut  convul¬ 
sionibus  corripiuntur,  et  subsultus  tendinum 
adest.  Maculae  purpureae,  lividae  aut  nigrae, 
plus  minusve  sub  cute  sparsae,  prodeunt ; 
lingua  fit  nigra,  dentesque  crusta  crassa 
et  fusca  obducuntur  ;  faeces  et  urina,  aegro 
invito,  elabuntur,  foetidissimae  et  nigrae 
sunt,  et  cito  in  putredinem  ruunt,  vires  lan*- 
guescunt,  pulsus  vacillat,  et  respiratio  diffi¬ 
cillima  est.  Corporis  extrema  frigida  sunt, 
et  die  tertio  vel  quarto  morbi,  aeger  serius 
ocius  morti  succumbit. 

Nonnunquam  tamen  ad  initium,  morbus 
lenior  videtur  j  plurimis  paroxysmis,  primo 
brevioribus,  denique  violentis  et  diuturnis 
constat.  Quod  si  saepissime  intra  diem 
septimum,  decimum,  vel  decimum  quin¬ 
tum  morbi,  accedit,  de  aegro  actum  est. 

SECTIO  CADAVERUM. 

Ex  plurimis  sectionibus  Cadaverum  Febre 
Flava  correptorum,  a  medicis  diversis  insti¬ 
tutis,  membranas  cerebri  illorum  qui  Ca¬ 
pite  maxime  laborarunt,  inflammatas,  et  va¬ 
sa  sanguinem  vehentia  in  eas  dispersa,  san¬ 
guine  turgida  visa  fuisse,  certiores  facti  su¬ 
mus  ;  substantia  cerebri  durior,  et  praeter 
solitum  firma  conspecta  fuit,  serositas  ad 
plures  uncias  in  ventriculos  laterales  diffusa 
quoque  saepe  reperta  fuit. 

Pulmones  inflammatione  affecti,  interdum 
nullis  signis  hujus  affectus  tamen  anteceden¬ 
tibus,  apparuerunt. 

Morbo  in  ventriculum  impetum  vehemen- 
tiorem  faciente,  membrana  villosa  hujus  or¬ 
gani  semper,  et  intestini  tenuis  frequen¬ 
tissime,  inflammatione,  erosione,  et  sphacelo 
correpta  visa  est,  et  fragmenta  ejus  in  mate¬ 
rie  vomitus  nigri  involuta,  nonnunquam  ob¬ 
servantur. 

Lien,  Pancreas,  Renes,  plerumque  nihil 
morbosi  ostendunt.  Vesica  urinae  contra, 
longe  frequentissime  adeo  contracta  fuit,  ut 
plus  quam  uncias  quatuor  fluidi  vix  conti¬ 
nere  posset. 

Hepar,  integrum,  sanum,  pallidius  tan¬ 
tum,  nisi  in  tribus  exemplis,  quae  ex  genere 
chronico  esse  visa  sunt,  apparuit.  Vesica 
fellis  sana,  "et  bilis  prorsus  naturalis  fuerunt, 
etiam  ductus  hepaticus,  cysticus,  et  chole¬ 
dochus  inspecti  fuerunt,  et  ventriculus  atra 
bili  distentus  simul  observatus  fuit 


DE  RATIONE  QUORUNDAM  SYMP¬ 
TOMATUM. 

Vomitus  Niger,— IntQx  medicos  de  ori¬ 
gine,  formatione,  et  natura  hujus  substan¬ 
tiae,  usque  ad  tempus  hodiernum,  plurimae 
contentiones  fuerunt ;  sed  de  his  sigillatim 
dicere  minime  meum  consilium  est.  For¬ 
tasse  iste  humor  ater,  qui  per  os  redditur,  in 
ventriculo  et  intestino  tantum  subest;  et 
ductus  choledochus,  hepaticus,  fistulae  bilia¬ 
res,  jecur,  (quod  interdum  solummodo  pal- 

lidius  fuit)  vesica  fellis,  bilem  integram  et  so¬ 
litam  continendo,  sana  simul  reperta  fue¬ 
runt.  Pylorus  interdum  adeo  fuit  coarcta- 

tus,  ut  commercium  cum  duodeno  fere 
prorsus  interclusum  sit,  dum  ventriculus 

ipse  materie  nigra  gravaretur.  Quin  et, 
quoties  membrana  ventriculi  vel  intestini 
villosa  laceretur,  ora  arteriarum  illo  hu¬ 
more  nigro  impleta,  saepe  visa  sunt.  -  Bi¬ 
lis  porro,  utcunque  vitiata,  nunquam  nigra 
fit ;  diluta  vero,  aliisque  rebus  commista, 
colorem  flavum  aut  viridem,  humori  adeo, 
confecto,  vel  vomitui  nigro  ipsi  praebet. 
Bilis  quoque  maxime  est  amara,  et  ista 
materia  atra  gustui  insulsa  est.  Fluidum 
nigrum,  substantiam  vomitus  nigri  multum 
referens,  ad  membranam  internam  ven¬ 
triculi  in  partibus  diversis  adhaerens,  ap¬ 
paruit  ;  hoc  sublato,  partes  subjacentes,  et 
aliae,  inflammatione  minime  affectae,  prodie¬ 
runt.  Quod  si  hoc  fluidum,  isti  parti  ven¬ 
triculi,  unde  prius  detractum  fuit,  iterum 
applicetur,  minime  inhaerebit ;  et  denique, 
nisi  signa  ventriculi  inflammatione  correpti 
praegressa  sint,  haec  materia  atra  nulli  vi¬ 
tio  hepatis-  adest. 

Hinc  putatum  est  vomitum  nigrum  esse 
sanguinem  purum  ex  vasis  sanguiferis  minu¬ 
tis,  membrana  villosa  erosa  et  divulsa  la¬ 
ceratis,  vel  relaxatione  horum  vasorum  sum¬ 
ma  (ut  Doctori  Blane  visum  est)  ut  Melaena 
laborantibus  (Culleno  judice)  saepe  foeminis 
gravidis  et  in  stadium  ultimum  quarundam 
febrium  provectis,  accidit,  in  cavitatem  ge¬ 
neralem  ventriculi  effusum,  vel  ad  partem 
ejus  internam  in  quam  primo  profusus  fuit, 
adhaerentem,  vel  etiam  intra  fistulas  ipsas 
arteriarum  inclusum,  coagulatum,  postea 
hoc  organo  valide  et  frequenter  inter  vo¬ 
mendum  contracto,  ex  partibus  subjectis  se¬ 
paratum,  et  contritum,  et  vel  fluido  ventri¬ 
culi  *  aut  solutione  chemica,  aut  sponte  fac¬ 
ta,  sive  actione  aeris,  vel  denique  aliis  re¬ 
bus  quae  in  illo  organo  continentur,  for¬ 
mam  magis  minusve  solidam,  aliquando  caf- 
foae  similem,  et  colorem  nigerrimum  in¬ 
duentem. 


*  Dr.  Bancroft. 

Cutis  Flava^  De  raodo  quo  flavedo,  qua 
cutis  per  decursum  hujus  morbi  aliquando  tin¬ 
gitur,  inducitur,  fel  intra  poros  biliares,  dia¬ 
phragmate  et  musculis  abdominis  inter  evo¬ 
mendum  hepar  magnopere  undique  prementi¬ 
bus,  impeditum,  et  sic  in  intestina  difficile 
profluens,  in  venas  hepaticas  refluere,  et  in 
totam  massam  sanguinis  ingrediens,  per  to¬ 
tum  corpus  diffundi,  inter  plerosque  medicos 
convenit 


CAUSAE  PRAEDISPONENTES. 

Hic  morbus  advenas,  raro  aut  saltem  le¬ 
nius  incolas,  imprimis  senes,  mulieres,  pue¬ 
ros,  et  infantes,  vel  coelo  assuefactos,  raris¬ 
sime  quoque  nigros,  quamvis  multum  com¬ 
mercium  cum  aegris  habentes,  praecipue 
adoritur*  Temperamentum  sanguineum,  et 
habitus  plenus  corporis,  ad  hanc  febrem 
summam  proclivitatem  praebent.  Hinc  nau-“ 


*  Altera  certissima  anastomosis  est  ex  ductibus  Beliariis  iu 
venam  cavam,  quam  clarissimi  ante  me  viri  viderunt,  et  mea  expe¬ 
rimenta  confirmant.’*  Haller  Elem.  Physiolog.  Corporis  Humani, 
Tom,  VI.  p.  509.  4to. 

tae,  et  alii  ex  coelis  frigidis  advenientes, 
imprimis  florentes  aetate,  et  calore  ab  gradu 

t 

octogesimo  quinto  ad  nonagesimum  octa¬ 
vum  in  umbra  ascendente,  quum  primum  ad 
littora  Indiae  occidentalis  perveniunt,  ab  hoc 
morbo  procliviores  sunt  afficio»  Omnia  quae 
corpus  et  imprimis  ventriculum  debilitant,  ut 
intemperantia,  exinanitiones  immodicae,  fati¬ 
gatio,  praecipue  sub  sole  ardente,  Venus  im¬ 
modica,  nimium  studium,  animi  pathemata  de¬ 
primentia,  transitio  subita  ex  coelo  frigido 
adfervidum,  corpus  ad  rores  nocturnos,  mor¬ 
bo  saeviente  objectum,  aliaque  hujusmodi, 
inter  causas  praedisponentes  recensenda 
sunt. 


CAUSAE  EXCITANTES. 

Unde  Febris  Flava,  quae  anno  1647  in 
quibusdam  insulis  Indiae  occidentalis  saeviit, 
in  temporibus  recentioribus  per  regiones 
Australes  Europae  saevissime  nonnunquam 
grassata  est,  ortum  suum  habuerit,  observa¬ 
tores  hujus  morbi  nondum  consentiunt. 

Exhalationes  noxiae  ex  rebus  animalibus 
et  plantis  putridis  omnium  generum  coa¬ 
cervatis  et  corruptis,  sole  ardente,  per  tem¬ 
pestatem  aestivam  vel  autumnalem  orientes, 
morbo  de  quo  sermo  est,  originem  praebere 
a  quibusdam  putantur ;  et  fautores  hujus  opi¬ 
nionis  hanc  febrem  minime  contagio  tri- 
buendam  esse,  ex  observationibus  ut  di¬ 
cunt,  accurate  institutis,  strenuissime  affir¬ 
mant. 

Aliis  contra  febrem  flavam,  ac  illas  ex  ef¬ 
fluviis  humanis,  aut  retentis,  aut  putridis 
factis  in  castris,  valetudinariis,  carceribus 
aliisque  locis,  hominibus  confertis  saepe  ori¬ 
entes,  gigni,  et  eodem  modo  per  contagium 
longe  lateque  grassari,  persuadetur.  Prae¬ 
ter  observationes  illorum  medicorum  *  qui  in 
India  occidentali  septentrionali  vitam  dege¬ 
runt,  et  ibi,  hoc  morbo  lethali  saeviente,  fe¬ 
licissime  artem  suam  exercuerunt,  quae  ta¬ 
li  controversiae  flnem  imponere  satis  valenb 
experimenta  plurima  in  animalibus  et  ho¬ 
minibus  instituta  contagio  valde  repugnan¬ 
tia,  oppugnatores  hujus  sententiae  in  suum 


*  Rush  et  Miller. 

usum  converterunt.  Ab  his  experimentis 
vomitum  nigrum,  salivam  et  sudorem  aegris 
febre  flava  laborantibus  paulo  antea  rejecta, 
et  partibus  corporis  sensilibus  quorundam 
hominum  admota,  et  effluvia  ex  materie  at¬ 
ra  recente  emissa,  vel  arte  excitata,  in  pul¬ 
mones  recepta,  et  sub  forma  liquida  vel  in 
pilulas  confecta,  animalibus  et  etiam  homi¬ 
nibus  magna  copia  exhibita,  his  partibus  ip^ 
sis  vel  ventriculo  aut  animalium  hominumve, 
minime  nocuisse  fertur.  Cum  iliis  qui  de 
febre  flava  disseruerunt,  Doctor  Bancroft  sibi 
habet  persuasum,  solam  causam  febris  fla¬ 
vae  esse  miasmata  paludum  corpori  hu¬ 
mano  admota,  et  morbum  revera  esse  fe¬ 
brem  remittentem  ex  talibus  miasmatis  in¬ 
ductam. 

Ex  observationibus  repetitis  illo  judice, 
miasmata  paludum  et  affl’em  praeter  solitum 
calefactum,  febrem  flavam  epidemicam  si¬ 
milem  illi  quae  in  America  et  parte  Europae 
Australi  tantas  strages  edidit,  inducere  con¬ 
stat.  Sed  febrem  flavam  de  qua  agitur,  per 
contagium  propagari,  minime  putat. 

Quia  omnes  opiniones  supra  memoratas 
minime  convenit  separarim  disquirere  et  re- 

fellere,  et  quia  una  ex  alia  maxime  pendet ; 
unum  exemplum  solum  singulis  consentiens, 
et  utramque  a  veritate  adhuc  alienam  esse 
ostendens,  proferam  :  scilicet :  Inter  juvenes 
Lusitanos  regionem  benignam  et  tempera¬ 
tam  Europae  colentes,  et,  a  novo  mundo 
invento,  quavis  conditione  vitae  versatos, 
mos,  ex  quacunque  causa  ortus,  ut  patriae 
finibus  relictis,  ad  oras  Brasilienses  omni 
tempestate  anni  migrent,  usque  ad  hoc  tem- 
pus  invaluit ;  in  nonnullis  saltem  locis,  ex¬ 
empli  gratia,  urbe  dicta  Hio  de  Janeiro, 
illorum  primo  adventu,  imprimis  per  aesta¬ 
tem,  calor  vehemens,  minime  illi  in  insu¬ 
lis  Indiae  occidentalis  Britannicis,  aut  Ame¬ 
rica  Septentrionali  cedens,  intenditur  :  huic 
accedunt  coenum,  paludes,  sordes  omni¬ 
gena,  et  omnia  ad  febrem  flavam  excitan¬ 
dam,  convenienter  opinionibus  nuper  adla- 
tis,  satis  pollentia ;  quae  tamen  in  hac  parte 
orbis  terrarum,  verisimile  est,  nunquam  gras¬ 
sata  est.  Sed  de  hac  re  controversiam  me¬ 
lius  versati  componant. 

DIAGNOSIS. 

Hic  morbus,  nisi  tempestatibus,  et  re¬ 
gionibus  radiis  solis  ardentissimis  calefactis, 
qualis  pestem  statim  tollerent,  nunquam  in¬ 
vadere  dicitur.  In  Regionibus  igitur  quae 
torridae  nuncupantur,  febris  flava  proprie, 
pestis  rarius,  saevit.  Hac  laborantium 
carbunculi  et  bubones  cutem  saepissime, 
illa  ut  videretur,  nunquam,  inficiunt.  Mor¬ 
bo  proposito  febris  ardentissimae  signa  nun¬ 
quam  absunt.  Pestis  autem  aliquando  morti¬ 
fera  fuit,  febrem  per  totum  ejus  decursum 
fere  nunquam  habens,  quod  idem  de  Scarla¬ 
tina,  Variola,  et  Rubeola  dictum  est  Afri 
peste  saepe,  febri  flava  rarissime  laborant,  ' 
quod  si  in  hanc  incidunt,  lenissime  afficiun¬ 
tur,  nec  saepe  ea  occupati  morti  occumbunt. 

Typhus  in  tempestatibus  et  locis  calidis 
rarius  saevit,  imo  hieme  saepius  adoritur, 
quae  febri  flavae  finem  imponere  consuevit. 
Haec  Juvenes  validos  et  aetate  florentes. 


Vide  I)ns,  Andermi  Dissert,  Inaug.  Anno  ISKI. 

illa  debiles  potius  adoritur.  [Ad  haec  febris 
flava  citius  desinit,  haud  raro  formam  Inter¬ 
mittentis  induit,  vel  in  febrem  Intermitten¬ 
tem  aut  Remittentem  veram  transit,  et 
signis  plurimis,  quae  Typho  sunt  aliena,  im¬ 
primis  cute  flava,  vomitu  nigro,  signisque  ce,- 
rebri  inflammati,  et  generis  nervosi  magno¬ 
pere  incitati  ineuntibus,  dignoscitur 

Icterus  in  hoc,  quod  signa  febrilia  dum¬ 
modo  nullus  alius  adsit  morbus,  ei  absunt^ 
ab  febre  flava  discernitur. 

PROGNOSIS. 

Summa  debilitas,  quam  Syncope,  conatu 
ad  situm  corporis  erectum  assumendum  fac¬ 
to,  praecipue  indicat ;  juventus  et  habitus 
corporis  plenus  ;  omnia  munera  corporis  su¬ 
bito  et  insigniter  oppressa  ^  pulsus  debilissi¬ 
mus  et  abnormis  j  suspirium  ;  vomitus  ma¬ 
teriae  nigrae  molestus ;  tremores,  convulsi¬ 
ones  ;  subsultus  tendinum,  vultus  tristissi¬ 
mus,  verbis  haud  facile  depingendus  j  pupil- 


*  Vide  Dr.  Bancroffs  Essay  on  the  Yellcw  Fever, 

larum  oculorum  dilatatio,  periculi  imminen¬ 
tis  signa  sunt.  Urina  et  faeces,  aegro  incon- 
scio,  emissae,  nigrae  et  foetidissimae,  spiri¬ 
tus  olens,  et  petechiarum  conspectus,  mor¬ 
tem  adesse  plerumque  denotant. 

Contra,  signa  fausta  sunt  motus  ad  vomi¬ 
tum  cessans,  dolor  ingens  capitis  imminutus  ; 
eruptiones,  perspiratio  cutis  profusa  et  re¬ 
ficiens  ;  urina  copiosa  et  ruberrima  ;  fluxus 
bilis,  et  denique  somni  magnum  desiderium; 
verum  enimvero,  haec  febris  interdum  as¬ 
pectum  faustum  aliquamdiu  exhibet ;  et  ex¬ 
templo  omnia  pejora  evadunt ;  aliquando 
imo,  aegrum  manifeste  convalescentem,  pau¬ 
cas  post  horas,  mors  invadit. 


RATIO  MEDENDI. 

Haec  febris  in  duo  stadia,  ut  medicamenta, 
utrique  melius  convenientia,  recte  exhibean¬ 
tur,  et  aegri  auxilium  idoneum  et  tempesti¬ 
vum  accipiant,  dividi  potest. 

Primo,  sive  febris  stadio  ardente,  cum  ca¬ 
lor  vehemens,  pulsus  plenus,  frequens  et  du¬ 
rus,  vultus  rubor,  intolerantia  lucis  et  soni, 

impetum  sanguinis  auctum  caput  versus  os'- 
tendens,  delirium  aut  coma  brevi  occurren¬ 
tia,  adsunt,  regimine  antiphlogistico  sedu¬ 
lo  adhibito,  ad  aquae  frigidae  effusionem*, 
sanguinis  missionem,  purgantia,  aut  hydrar- 
gyrum  pro  re  nata,  ita  ut  effectus  suos  intra 
horas  viginti  quatuor,  vel  ad  summum  tri¬ 
ginta,  manifeste  exhibeant,  confugiendum 
est. 

Aquae  frigidae  et  tepidae  affusio.  Si 
aeger  praeter  naturam  calidus  fit,  et  sen¬ 
sus  sudationis  vel  algoris  prorsus  deficit, 
si  nulla  sint  signa  Catarrhi,  et  denique  si 
nulla  ex  tribus  magnis  cavitatibus  corporis 
inflammatione  correpta  sit,  aquae  frigidae  af¬ 
fusio  vel  immersio  valde  proderit,  et  quo  ci¬ 
tius  adhibita,  eo  validius  pollet.  Si  cutis  et 
lingua  calidae  vel  aridae  sunt,  et  sitis  et 
inquietudo  simul  urgent,  affusio  frigida  ad¬ 
mota,  celeritatem  morbidam  arteriarum  mi¬ 
nuit,  cutem  laxat,  sensum  sitis  injucundum 

* 

et  nauseam  levat,  somnum  inducit,  aegro  sae¬ 
pissime  praebet  sensum  gratissimum,  et  fe¬ 
brem  haud  raro  ex  toto  tollit. 


♦  Vide  Currie*s  Medical  Reports. 

Si  horrores  vel  catarrhum  affusio  frigida  ex¬ 
citat,  si  morbus  diutius  perstat,  affusio  aqiiae 
tepidae  purae,  vel  cum  aceto  mixtae,  ex  gra¬ 
du  octogesimo  septimo  ad  nonagesimum  sep¬ 
timum  thermometri  Fahrenheitiani  calefac¬ 
tae,  aut  spongiae  madidae  corpori,  quamvis 
hae  non  aeque  prosunt,  admovendae  sunt. 

Sanguinis  Missio,  Si  symptomata  supra 
dicta  urgeant,  si  aeger  aetate  sit  florente  et 
plethoricus,  imprimis  Europaeus,  et  nuper 
ad  Indiam  occidentalem  appulsus,  intra  ho¬ 
ras  viginti  quatuor  post  primam  accessionem 
febris,  sanguinis  uncias  viginti,  aut,  febre  gra¬ 
viore,  triginta  detrahere  oportebit.  Ad  hoc 
remedium  tamen,  pro  viribus  et  aetate,  signis 
mitioribus  aut  gravioribus,  aliisque  hujusmodi 
confugiendum  est.  Cum  sanguinis  missio  ge¬ 
neralis  nocere  videatur,  vel  haec  minus  sit  ne¬ 
cessaria,  tum  vel  omnino  omittenda  est,  vel 
cucurbitulae  aut  hirudines  ad  partes  affectas 
cum  fructu  admoveantur. 

Furgantia,  Ut  Diathesin  phlogisticam, 
irritationem  cerebri,  et  calorem  circa  ven¬ 
triculum  levemus,  et  denique  ut  sanguinem 
ex  partibus  superioribus  et  internis  ad  infe¬ 
riores  et  externas  derivemus,  illa  remedia  ut- 

pote  maxime  valentia,  quae  dum  alvum  for¬ 
titer  cient,  ventriculum  mole  sua  non  lae¬ 
dunt,  exhibere  nostrum  est.  Hoc  consilio 
submuriatem  hydrargyri  in  dose  granorum 
quinque,  cum  decem  aut  viginti  convolvuli 
scammoniae,  gummi  resinae,  aut  convolvuli 
jalapae  radice  conjunctum,  summo  cum  com¬ 
modo  exhibeamus. 

Ilydrargyrm,  An  Hydrargyrus  in  curar 
tione  febris  flavae  debet  exhiberi  necne,  inter 
auctores  medicos  minime  convenit.  Sunt 
qui  de  re  medica  bene  meriti  sunt,  commo¬ 
da  ab  illo  praebita,  si  salivam  tantum  indu¬ 
ceret,  summis  laudibus  efferunt,  eidemque 
veluti  remedio  praestantissimo  curationes 
plurimas  attribuunt.  Alii  contra,  haud  me¬ 
diocres  viri,  eum  nisi  pro  cathartico  nihil 
prodesse,  contendunt. 

In  sententiam  priorem,  post  utramque 
opinionem  perpensam,  magis  inire  inducor; 
et  revera,  si  observationibus  in  nosocomiis 


*  Vide  Bt.  Curric  de  Philadelphia  in  “  the  Medical  and  Phy- 
sical  Journal.” 

R*  Sub-Mur.  Hydr.  gr.  11.  iv. 

Opii  -  -  gr.  ss. 

Conf.  Ros«  q,  s.—— -Misce,  ft.  pilula  pro  dos.  4ta.  hora 
repetenda. 

diversis  militaribus  et  navalibus,  atque  aliter 
factis,  liceat  fidere,  longe  plures  aegri,  hy- 
drargyro,  morbo  ineunte,  sumpto,  adeo  ut 
intra  horas  viginti  quatuor  salivae  fluxus  in¬ 
duceretur,  quam  sanguinis  missione,  aliove 
altero  medicamento,  ad  sanitatem  restituti 
sunt. 

Emetica  et  Sudortfica,  Illa,  quia  nauseam 
et  vomitum,  qui  per  hanc  febrem,  nonnun- 
quam  perpetuo  vexant,  intendunt,  et  perti¬ 
naces  efficiunt,  et  sic  gastritidi  originem 
praebeant,  omniaque  signa  hujus  morbi  gra¬ 
viora  reddant ;  quin  et  remedia  sudantia, 
imprimis,  quibus,  magna  vis  calefaciendi  in- 
est,  ut  pulverem  Jacobi,  aliaque,  medici  ho¬ 
dierni  plerique  rejiciunt.  Si  aegrum  contra, 
nausea  et  vomitus  perpetuo  infestent,  em¬ 
plastrum  amplum  regioni  epigastricae,  et  si- 
napismata  plantis  pedum  quam  primum  ap¬ 
plicata,  haustus  effervescentes,  mistura  sali¬ 
na,  potus  aciduli,  aqua  frigida,  et  quaedam 
alia  refrigerantia,  parvis  vel  magnis  dosibus, 
quas  ventriculus  non  respuat,  ad  vomitum 
sistendum  exhibita,  magnopere  prosunt. 

Sed  si  his  medicamentis  vomitus  non  ce* 

dit,  opium  *  primo  in  dose  grani  dimidii  qua¬ 
que  semihora,  deinde  ad  grana  duo,  prima 
vel  secunda  quaque  hora  in  ventriculum  re¬ 
ceptum,  vel  sub  forma  enematis  simul  cum 
remediis  mucilaginosis  et  emollientibus,  caute 
usurpandum  est.  Eodem  tempore  motus 
peristalticus  languidus,  ope  submuriatis  hy- 
drargyri  per  se,  vel  cum  jalapa  commixti, 
promoveri  debet,  aegrum  nec  cibum  neque 
potum  quemlibet,  sed  fructus  acidos  matu¬ 
ros,  consilio  linguam  et  fauces  tantum  hu- 
mectaiidi,  sumere  oportet. 


STADIUM  SECUNDUM. 

Cum  ad  hoc  stadium  perventum  sit,  quo 
summa  est  debilitas,-  ubique  conspecta,  pul¬ 
sus  languidus,  quam  antea  lentior  et  exilior, 
&c.‘  signis  gravibus  motus  febrilis  jam  seda¬ 
tis,  aut  omnino  cessantibus,  nunquam  antea, 
Cinchona  officinalis  sub  forma  substantiae 
aut  decocti,  ut  ventriculo  melius  conveniat, 
Quassiae  infusum  frigidum  per  se,  infusum 


Dr,  Bancroft. 

corticis  Cuspariae,  cum  tinctura  Cinchonae 
et  Colombae  conjunctum,  vinum  Lusitani- 
cum,  vel  Madeirense  purum,  vel  cum  aqua  et 
saccharo  mixtum,  et  alia  hujusmodi,  ad  ini¬ 
tium  parva  copia  sumpta,  paulatim  augen¬ 
da,  ad  vires  reficiendas  et  recidivam  prae¬ 
cavendam,  cum  summo  fructu  exhiberi  pos¬ 
sunt. 

Si  exanthemata  livida  sub  cute  vel  lingua, 
et  quaecunque  signa  proclivitatis  corporis 
ad  putredinem  visa  sunt,  acida,  vel  fossilia 
vel  vegetabilia  bene  diluta,  et  copia  idonea 
sumpta,  plurimum  adjuvabunt. 

Aegrum  nunc  convalescentem  ab  intem¬ 
perantia  cavere  oportet.  Victus  tenuis,  levis¬ 
simus  et  parcus,  et  facilis  concoctu,  ut  sagum, 
panada,  jusculum  pullorum  et  alia  hujusmo¬ 
di,  exhibendus  est.  Potus  frigidus,  vel  ex 
aqua  cum  hordeo  et  oryza  decocta,  vel  ex 
pulmento  vel  pane  tosto  cum  aqua  confectus, 
usurpandus  est. 

Gestatio,  imprimis  mane,  vel  equo,  vel  ali¬ 
quo  vehiculo,  mutatio  coeli,  et  navigatio,  ad 
sanitatem  recuperandam  summis  viribus  pol¬ 
lent. 

Totum  corpus  aegri  cum  primum  medicus 
arcessitus  sit,  aqua  tepida  cum  sapone,  la¬ 
vandum  est. 

Per  totum  decursum  morbi,  aeger  in  con¬ 
clavi  amplo  et  mundo,  januis  et  fenestris 
apertis,  et  velis  ductilibus  submotis,  ut  aura 
cubiculum  intret,  cubari  debet.  Indusium, 
lecti  stragula,  quam  levissime  apponenda  sunt, 
et  omnia  vestimenta  quibus  aegro  opus  sit, 
quotidie  mutari,  et  in  aquam  frigidam  immit¬ 
ti,  et  dein  tolli,  opus  erit.  Lectus  et  quae¬ 
cunque  cubiculo  necessaria  sunt,  ablui  de¬ 
bent  ;  parietes  ejus  calce  cum  aqua  lavandi 
sunt,  viva  calce  ipsa  in  cubiculo  macerata, 
simul  cum  fumigationibus  acidi  Nitrosi,  mu¬ 
riatici  vel  sulphurosi. 


FINIS. 


Excudebat  C.  Stjcwari. 


